En 2-årig dreng faldt i forældrenes swimming pool i Hals. Hans tilstand er kritisk.

Ved 17 tiden fredag eftermiddag faldt en kun 2-årig dreng i sine forældres swimming pool ved deres hjem i Hals. Forældrene fandt ham i poolen og kontaktede med det samme politiet. Det oplyser vagtchefen ved Nordjyllands Politi. Han blev bragt til Aalborg Sygehus Nord med politieskorte, hvor han lige nu er indlagt. Drengens tilstand er kritisk.